Ahdi A.W.

Achdi Atmawiria (), atawa Ahdi A.W., mangrupa salah sahiji sastrawan Sunda jeung jurnalis media. Ahdi A.W. katelah ku ngaran sandina, nyaéta Andjasmara.

 Biografi 
Ahdi A.W. dilahirkeun di Bandung, 6 Mei 1921. Anjeunna sempet nuluykeun studi ka Sakola Téhnik (Ambachtschool). Minatna kanggo nyerat, utamina sastra guguritan dikembangkeun saatos anjeunna dibimbing ku R. Imbi Jayakusuma, jeung Moh. A. A. Affandie, salah sahiji pangasuh Sinar Pasundan.

Di jaman pendudukan Jepang, Ahdi jadi anggota Pembela Tanah Air (PETA). Ahdi ogé lebet ka Laskar Rakyat anu memperjuangkeun Kota Bandung nepi ka peristiwa Bandung Lautan Api. Saatos jaman Kemerdekaan, anjeunna jadi redaktur surat kabar Padjajaran (1948). Di taun 1950, Ahdi jadi bagian ti redaksi Sipatahoenan. Di taun 1964, Ahdi jadi wakil pamingpin direksi di surat kabar basa Indonésia Harian Karya. Di samping éta, di taun 1971, Ahdi mingpin redaktur surat kabar Berdikari (anu ayeuna jadi Bandung Pos). Di tahun anu sami, Ahdi mingpin ogé surat kabar Giwangkara.

 Karya sastra 
Salian pangalaman jadi redaktur di sababaraha surat kabar, Ahdi miboga pangalaman di widang sastra Sunda. Sababaraha seratanna atos dipedalkeun di majalah jeung surat kabar. Salah sahiji hasil karya sastra sempet dipedalkeun dina wangun buku, di antarana:

 Nonoman Berjuang (Pemuda Berjuang, 1946)
 Puspa Reuma (Gadis Ladang, 1965)
 Mustika Cicaléngka (1965)
 Kajiret ku Kelét (Terjerat oleh Lirikan, 1968)

 Rujukan 

Kategori:Inohong Sunda
Kategori:Sastrawan
Kategori:Nu babar taun 1921
Kategori:Nu pupus taun 1973